kardosdrur/scandi-wiki huggingface dataset:
Sinebrychoff

Oy Sinebrychoff Ab er en Finlands største bryggeriselskab med produktion af øl, cider m.m. i byerne Kervo og Björneborg. Blandt selskabets ølmærker er Koff og Karhu. Det er i dag en del af Carlsberg.

Bryggeriet blev grundlagt i 1819 af Nikolaj Sinebrychoff i Sandviken i Helsingfors og er Nordens ældste, fungerende industrielle bryggeri. Længe fungerede bryggeriet i bygningerne ved Sandvikstorget, men i 1992 flyttede produktionen til Kervo. Bygningerne som var bryggeriets tidligere hovedkontor og Nikolaj Sinebrychoffs repræsentationshjem huser i dag Sinebrychoff Kunstmuseum.

Sinebrychoff har ca. 1200 ansatte og producerer årligt ca. 400 mio. liter, deriblandt energidrikken Battery som også eksporteres til flere lande.

Eksterne henvisninger 

 

Bryggerier i Finland
Etableret i 1819
Datterselskaber til Carlsberg
Sigurd Myken

Sigurd Myken (20. april 1904 – 1971) var en dansk professionel bokser.

Som amatør boksede Sigurd Myken for bokseklubben Randers AC. Han vandt det jyske mesterskab i bantamvægt i 1923 og i fjervægt i 1926. Han skiftede herefter til bokseklubben Århus FAK, og vandt det jyske mesterskab i fjervægt i 1929. Han deltog i fjervægt ved Europamesterskaberne i amatørboksning i 1930 men tabte sin første kamp til rumæneren Nicolae Carata, der vandt bronze ved turneringen. Sigurd Myken vandt sit eneste danske mesterskab, da han i 1933 blev dansk mester i letvægt.

I 1935 debuterede Myken som professionel ved et stævne den 12. maj i Aarhus Stadionhal, da han mødte landsmanden Hirsch Demsitz. Myken tabte, da han blev stoppet i 3. omgang. Han vandt sin anden kamp over landsmanden Poul Heilburth, men tabte herefter den 22. marts 1936 i Odense til den tidligere svenske mester i letvægt Gustav Björnsson, der havde mødt en række af tiden danske boksere. Mykens sidste kamp blev bokset den 10. marts 1940 mod tyskeren Willy Seisler, der samme aften var sat på programmet mod både Myken og mod Valdemar Krontoft. Seisler vandt begge kampe, og Myken opgav herefter karrieren.

Kilder 
 Sigurd Mykens rekordliste på boxrec.com

Boksere fra Danmark
Personer fra Randers
Phleng Chat

Phleng Chat (เพลงชาติ) er Thailands nationalsang, taget i brug den 10. december 1939. Teksten er skrevet af Luang Saranupraphan, mens Phra Chen-Duriyang (Peter Feit, søn af en tysk indvandrer) skrev melodien.

Sangen blev i få dage efter statskuppet i 1932, sendt via radio for første gang i juli det samme år. Khun Wichitmatra skrev de oprindelige ord. I 1939 blev navnet på landet ændret fra Siam til Thailand, og det blev forventet om at skabe nye ord til teksten. Luang Saranuprapans bidrag vandt. Statsminister Phibunsongkhram gav ordre til, at sangen skulle spilles hver dag klokken 8.00 og 18.00, da alle måtte stå for at markere respekt. Denne lov gælder fortsat, og thailændere står to gange om dagen, men som regel når nationalsangen bliver spillet.

Tekst med transkription

Oversat 
Thailand er bygget op af kødet og thailændernes blod
jorden i faderlandet tilhører barnet 
der har de boet frie i lang tid
alle thailænderne ønsker at forblive samlet
de søger fred, men viger ikke fra strid.
De lader ingen ligge dem under sig
men ofrer sin sidste dråbe blod for landet
og vinder landet en skinnende sejr.

Nationalsange
Thailand
Jeg, mig & Irene

Jeg, mig & Irene (originaltitel: Me, Myself & Irene) er en komedie fra 2000 af de to brødre Peter og Bobby Farrelly, med Jim Carrey og Renée Zellweger i hovedrollerne.

Handling 

Filmen handler om politibetjenten Charlie Baileygates (Jim Carrey), som er blevet udnyttet hele sit liv; på hans bryllupsdag, kommer der konflikter mellem Charlie og limousine-chafføren, en sort dværg, og dette gør at hans kone bliver forelsket i chaufføren. Ni måneder efter får parret trillinger – alle med mørk hud. Charlie tør ikke se sandheden i øjnene, og ender derfor at blive efterladt med børnene, af hans kone, som flytter sammen med chaufføren. Efter nogen tid, bliver alt den vrede, som Charlie har gået med, uden at kunne slippe af med, omdannet til en ny person, den voldelige og uhøflige Hank via personlighedsspaltning. Fordi Charlies arbejdsplads tror, at Charlie bare har brug for en ferie, sætter de ham til at eskortere den smukke Irene (Renée Zellweger) til Upstate New York. Irene har egentlig ikke gjort noget forkert, men hendes ekskæreste er meget magtfuld, og tager hævn over Irene, ved at få hende anholdt. På Charlie og Irene (og Hanks) tur, møder de albinonen Whitey (Michael Bowman), som følger med den umage trio. De, nu fire, kommer ud på noget af et eventyr med lejemordere, og Charlies evige kamp mod Hank, der kommer frem i tide og utide.

Medvirkende 
 Jim Carrey – som Charlie Baileygates/Hank Evans
 Renée Zellweger – som Irene Walters
 Michael Bowman – som Jacob eller 'Whitey'
 Daniel Greene – som Dickie Thurman
 Tony Cox – som Shonté Jackson

Trivia 
 Fordi de skulle arbejde tæt sammen, datede Carrey og Zellweger kort. 

 Under en scene i slutningen af filmen, tilkalder Charlie en anden politimand, Sea Bass. Sea Bass er navnet på den person Carreys figur, Lloyd, har en konflikt med i Farrelly brødrenes film Dum og dummere. Sea Bass er en canadisk ishockeyspiller, som hedder Cam Neely. 

 Da Hank bliver vred over at en af baseballspillerne smider et cigaretskod på jorden, kan man se at holdets navn på spillerens trøje er Cerrone. Måske er holdet opkaldt efter filmens manuskript-forfatter, Mike Cerrone.  

 National Alliance on Mental Illness (NAMI) og en del andre institutioner for sindslidende lavede i forbindelse med filmen, en e-mail kampagne, fordi de synes, at filmen gjorde grin med sindslidende personer. 

 En mere akkurat diagnose af Charlie ville være "Asocial identitets forstyrrelse" (personlighedsspaltning), og ikke skizofreni, da man i tilfælde af skizofreni oplever hallucinationer, vrangforestillinger og sociale/følelsesmæssige ting, ikke "fremstillelse" af flere personligheder.

Eksterne henvisninger 
 

Komediefilm fra USA
Amerikanske film fra 2000
Engelsksprogede film
Kaj Jensen

Kaj Jensen (født 17. december 1894 – død 2. november 1958) var en dansk professionel bokser. 

Han debuterede som professionel den 2. juni 1933 i København mod den tidligere tyske mester og EM-udfordrer i letvægt Paul Czirson, der med 97 professionelle kampe var for stor en mundfuld for Kaj Jensen, der tabte debutkampen. Næste kamp var den 8. september 1933 i København mod den regerende tyske letvægtsmester Willy Seisler, der også slog Kaj Jensen. I den tredje kamp den 24. november 1933 i København  ventede endnu en tysker, Richard Stegemann, som Kaj Jensen dog opnåede uafgjort mod. Kaj Jensen opgav herefter karrieren med en rekordliste på én uafgjort og to nederlag. Alle kampe gik tiden ud.

Referencer

Eksterne henvisninger 

Mandlige boksere fra Danmark
Jeanne d'Arcs lidelse og død

Jeanne d'Arcs lidelse og død () er en fransk film fra 1928, instrueret af den danske filminstruktør Carl Th. Dreyer. Filmen omhandler Jeanne d'Arcs retssag, dom og henrettelse i Rouen i 1431.

Filmen er på side 75 i bogen 1001 Film Du Skal Se Før Du Dør

Eksterne henvisninger 
 

Franske film fra 1928
Stumfilm fra Frankrig
Dramafilm fra Frankrig
Film instrueret af Carl Th. Dreyer
Biografiske film
Film der foregår i middelalderen
Riget (flertydig)

Riget kan referere til følgende ting:
 Rigshospitalet – et sygehus i København.
 Riget – dansk tv-serie af Lars von Trier, der udspiller sig på Rigshospitalet.
 Riget (avis) – dansk avis, der udkom 1910-1913.
RCD Mallorca

Real Club Deportivo (RCD) Mallorca er en spansk fodboldklub fra Palma de Mallorca på ferieøen Mallorca, der spiller i La Liga. Klubbens eneste triumf er en sejr i Copa del Rey i 2003.

I 2004 slog klubben FC København ud af UEFA Cuppen efter en 1-0-sejr i Parken.

Michael Laudrup blev i sommeren 2010 cheftræner for RCD Mallorca.

Titler 
Copa del Rey:
 Vinder (1): 2002/03
 Sølv (2): 1990/91, 1997/98

Europæiske kampe

Eksterne henvisninger 
RCD Mallorcas officielle hjemmeside

 
Etableret i 1916
Kaj Axel

Kaj Gunnar Nielsen Axel (1. juli 1904 i Vordingborg – 20. maj 1974) var en dansk professionel bokser i letsværvægt. 

Kaj Axel påbegyndte sin professionelle boksekarriere i Argentina. De nærmere detaljer om Kaj Axels kampe i Argentina ligger ikke helt fast. Han er registreret for 11 kampe i Argentina med 9 sejre, én uafgjort og kun et enkelt nederlag. Kampene fandt sted fra medio 1927 til starten af 1929. 

Efter opholdet i Argentina kom Kaj Axel igen til Danmark, da han den 14. februar 1930 boksede i København mod debutanten Jean Harton og opnåede endnu en sejr. Efter en række sejre blev han matchet mod landsmanden Cordt Andersen i sin hjemby Vordingborg, og vandt en sikker sejr, da han stoppede sin modstander i 3. omgang. 

Sejrstimen blev brudt, da Kaj Axel den 16. januar 1931 alene opnåede uafgjort mod den franske letsværvægter Sportiello, som Kaj Axel dog besejrede i en returkamp et par måneder senere i København. Senere på året blev det til et nederlag mod den belgiske mester Gustave Limousin. Det blev herefter til en enkelt sejr i 1932, da Kaj Axel besejrede algieren Bob Youssef, men senere på året boksede Kaj Axel i Paris, hvor han tabte til Emil Lebrize, der i tolv foregående kampe kun havde vundet tre. Efter en skuffende uafgjort mod den urutinerede tysker Klockermann i marts 1933 opgav Kaj Axel karrieren. 

Kaj Axel opnåede 26 kampe, hvoraf 20 blev vundet (10 før tid), 3 tabt (1 før tid) og 3 endte uafgjort.

Kilder 
Kaj Axels rekordliste på Boxrec.com

Mandlige boksere fra Danmark
Personer fra Vordingborg
Elevløn

Elevløn, praktikløn eller studieløn er den løn, som en elev, studerende eller praktikant modtager som betaling i løbet af uddannelsens praktik- eller studieperioder i stedet for SU.

Elev-, praktik- eller studielønnen beskattes på lige fod med almindelig løn og andre indtægter.

Uddannelsesfinansiering
Arbejdsmarkedet
Lærlingeløn

Lærlingeløn er den løn, som en lærling modtager som betaling i løbet af sin læretid i stedet for elev-, praktik- eller studieløn eller SU. Lærlingelønnen gives for den arbejdsindsats i f.eks. en virksomhed, som lærlingen yder under læreforløbet.

Lærlingelønnen beskattes på lige fod med almindelig løn og andre indtægter.

Indtægter
Erhvervsuddannelse
Arbejdsmarkedet
Uddannelsesfinansiering
BERP-blade

BERP-blade er rotor-blade til en helikopter udviklet under British Experimental Rotor Program (det britiske eksperimentale rotorprogram).

De første BERP-blade blev udviklet i de sene 70'ere og frem til midten af 80'erne, som et joint venture mellem Westland Aircraft Helicopter Division og Royal Aircraft Establishment. Målet var at øge helikopteres løfte-kapaciteter og maksimale hastigheder gennem nye designs og materialer. Den oprindelige version var BERP-1, som blev brugt da Westland Lynx-helikopteren satte fart-rekord. Nuværende brugere af BERP-blade er opgraderede Super Lynx helikoptere (BERP-3 og BERP-4) samt AgustaWestland EH-101 (BERP-5).

Eksterne referencer 
 Experimental and numerical study of the British Experimental Rotor Programme blade af Alan Brocklehurst (AIAA-1990-3008)
 Air Vectors: The Westland Scout, Wasp, & Lynx
 The British Experimental Rotor Program (BERP) Blade 

Helikoptere
American Gothic (ep)

American Gothic er en ep udgivet af Smashing Pumpkins d. 1. januar 2008 via iTunes og d. 11. februar 2008 på cd i Storbritannien. Det er bandets fjerde ep, og den indeholder fire nye akustiske numre skrevet og indspillet under bandets igangværende verdensturné til fordel for albummet Zeitgeist.

American Gothic er indspillet i Pass Studio i Los Angeles, USA i december 2007 af Billy Corgan (sang, guitar og bas) og Jimmy Chamberlin (trommer). Corgan og Chamberlin har ligeledes produceret ep'ens tre første sange, mens Sunkissed er produceret sammen med Roy Thomas Baker, der også var producer på nogle af sangene på Zeitgeist. Det er kun den fjerde ep fra Smashing Pumpkins i bandets 20-årige karriere efterfulgt af Lull (1991), Peel Sessions (1992) og Zero (1996). Det er dog første gang, at bandet udgiver en ep med udelukkende nyskrevne sange.

I forbindelsen med udgivelsen af American Gothic i Europa og bandets Europaturné i februar 2008 tilføjede Smashing Pumpkins fire bonustracks til en speciel UK Tour Edition af American Gothic. De fire sange er liveoptagelser af nogle af bandets største hits fra én af bandets koncerter på starten af turnéen i februar 2008. De fire bonustracks vil udelukkende være mulige at downloade fra 7digital fra d. 25. februar 2008 og vil ikke være at finde på cd-udgivelsen af American Gothic.

Skæringsliste 

 The Rose March
 Again, Again, Again (The Crux)
 Pox
 Sunkissed

Alle sange er skrevet af Billy Corgan.

UK Tour Edition 

 Lily (My One and Only) (live)
 That's the Way (My Love Is) (live)
 1979 (live)
 Perfect (live)

Alle sange er skrevet af Billy Corgan. De er indspillet live i starten af februar 2008 på bandets Europaturné. Sangene er indspillet akustisk sammen med de turnérende medlemmer Jeff Schroeder (guitar), Ginger Reyes (bas) og Lisa Harriton (keyboard). Lily og 1979 er oprindeligt fra dobbeltalbummet Mellon Collie and the Infinite Sadness (1995), Perfect er fra Adore (1998) og That's the Way (My Love Is) er fra Zeitgeist (2007).

Smashing Pumpkins-album
Album fra 2008
Løgkuppel

En løgkuppel er en udvældende kuppel af form som et omvendt løg. Stilen stammer fra arabisk arkitektur og kendes ikke mindst fra russiske kirker, samt adskillige spir i Danmark fra barokken. Nørup Kirke og Korning Kirke samt Bredsten Kirke er alle udstyrede med løgkupler.

Se også 
 Spir (bygningsdel)

Eksterne henvisninger 

Kirkearkitektur
Tagformer
Tårntyper
Lanterne

Lanterne er et flertydigt begreb, der kan have anvendes om følgende:

 Lanterne (bygningsdel) – Overbygning på kuppel med lysåbninger
 Lanterne (lygte) – Beholder med en lyskilde
 Lanterne (signallygte) – Signallygte, især indenfor søfart
 Lanterne (pasta) –  form for rør-formet pasta
 Laterna magica – Lysbilledapparat
 "Lanterne" - sang fra det danske popband tv·2s album Nutidens unge (1984)
Deutsches Gymnasium für Nordschleswig

Deutsches Gymnasium für Nordschleswig er det tyske mindretals gymnasium i Danmark. Det blev stiftet i 1959 og har i dag ca. 180 elever på 9 klasser. Rektoren er p.t. Jens Mittag.

Efter endt skolegang har eleverne mulighed for både at få en dansk og en tysk studentereksamen. De kan altså vælge at studere både i Danmark og Tyskland. Undervisningen foregår på tysk, udover i faget dansk, engelsk, fransk og spansk, men følger ellers de samme retningslinjer som et almindeligt dansk gymnasium. Tysk på A-niveau (fortsætter) undervises på samme niveau som i Schleswig-Holstein. Det er derfor et krav at alle der kommer til DGN, har et godt kendskab til det tyske sprog.

Studieretninger 
 matematisk-naturvidenskabelig (matematik A, kemi B, fysik B)
 biologisk (biologi A, Kemi B)
 sproglig (engelsk A, tysk A og fransk B eller spansk B)
 musik (musik A, Tysk B)
 samfundsvidenskabelig (engelsk A, Tysk A, samfundsfag B)

Valgfag

Efter skole tilbud 
DGN tilbyder mange aktiviteter, som der foregår uden for skoletiden. F. eks tilbydes teater og volleyball. 

Teater: Teaterlinien laver hvert år en theater fremvisning ofte med musik, som altid opføres i foråret.

Andre tilbud 
Skolen deltager regelmæssigt i internationale udvekslingsprojekter, har et elevambassadørprojekt sammen med Duborg-Skolen og A.P. Møller Skolen

Desuden tilbydeset praktikophold i det europæiske parlamentet i Bryssel.

Kostskolen 
Til skolen er der tilknyttet en kostskole. Det ligger lige ved siden af skolebygningen. Eleverne på kostskolen bor i to- personers værelser. 

Eleverne lærer, at deltage aktivt i fællesskabet, en positiv indsats ved arrangementer og at tage ansvar for sig selv og sine bofæller. Det betyder også, at de selv skal tilrettelægge dagens opgaver, som f.eks. skolearbejde, sengetider etc.

Kendte studenter fra Deutsches Gymnasium für Nordschleswig 
 1976-  Hans Michael Jebsen, dansk foretningsmand, iværksætter,  og administrerende direktør for handelsfirmaet Jebsen & Co. Ltd. i Hong Kong med 6000 ansatte, miliardær
 1981 - Hans Schmidt Petersen, forfatter
 1981 - Reinhard Klahn, forfatter, cand.merc. og underviser ved Handelshøjskolen i Aarhus
 2000-  Nima Nabipour, Skuespiller, Entertainer og jurist, havde sin egen tv serie i det danske fjernsyn. 
 2005 - Anne Sina, politiker og MF
 2015 - Sophie Roessler, atlet

Eksterne kilder/henvisninger 
 https://deutschesgym.dk/
 https://elevambassadoererne.graenseforeningen.dk/om-elevambassadoererne
 https://www.nordschleswig.dk/

Gymnasier i Danmark
Bygninger, konstruktioner og anlæg i Aabenraa
Etableret i 1959
Uddannelsesinstitutioner i Sønderjylland (i Danmark)
Roger Decock

Roger Decock (født 20. april 1927 i Izegem, død 30. maj 2020) var en belgisk landevejscykelrytter som vandt Paris-Nice i 1951 og Flandern Rundt i 1952.

Referencer

Eksterne henvisninger 
 

Mandlige cykelryttere fra Belgien
Vindfløj

Vindfløj er et simpelt meteorologisk instrument, der kan vise vindretningen. De er normalt fremstillet som en plade af metal, eksempelvis jern, kobber eller messing, der er monteret på en drejelig stang på toppen af en på gavle eller spir. De er dekorativt udformet, eksempelvis som et flag, en hane (vejrhane), et menneske etc. Kan ligeledes være udført som med ejerinitialer, årstal etc.

De ældste bevarede vindfløje i Skandinavien er vindfløje af forgyldt kobber, der antages oprindeligt at have været monteret på vikingetidens skibe. De har sidenhen været brugt på kirker.

Der er uenighed om, hvornår Vindenes tårn i Athen blev opført, men det er sandsynligvis fra ca. 200-tallet f.v.t. til år 50 og det havde oprindeligt en vindfløj i bronze udformet som den græske gud Triton, der siden er gået tabt. Dette regnes for den ældste kendte vindløj i verden, selvom der findes skriftlige kilder fra bl.a. Kina om lignende konstruktioner. Den ældste er i en sumerisk tekst fra Mesopotamien, som antyder at der blev fremstillet fløje af træ. Den ene teksten antyder at fløjen har været udformet som en fisk (haj) eller et mytologisk søuhyre. Den ældste teksten dateres gerne til cirka 2.000 år f.v.t.

Galleri 

Bevarede skibsfløjer fra Skandinavien

Delvist bevarede skibsfløjer

Se også 
 Vejrhane
 Vimpel

Referencer

Eksterne henvisninger 

Tage
Aabenraa Boldklub

Aabenraa Boldklub (forkortet Aabenraa BK, AaBK) er en fodboldklub, som er hjemmehørende i Aabenraa. Klubben er medlem af Jydsk Boldspil-Union (JBU) under Dansk Boldspil-Union (DBU). Klubbens førstehold spiller i 2020-sæsonen i Jyllandsserien under JBU og afvikler deres hjemmebanekampe på Aabenraa Stadion.

Klubhistorie 
Fodboldklubben stiftedes i april 1920 under navnet Aabenraa Boldklub Record, men kort tid efter blev Record fjernet fra det officielle klubnavn. Det er dog ikke muligt angive en præcis dato, idet medlemmerne bestod af unge mennesker i 16-17 års alderen. J. Funder Nielsen, en 16-årig toldelev, kom til det efterfølgende år og fik indkaldt til en generalforsamling i efteråret 1921, hvor klubben fik sin første ledelse og love. J. Funder Nielsen valgtes til klubbens første formand.

Klubbens resultater 
Aabenraa Boldklubs førstehold spillede i perioden 1973-1977 i landets næstbedste række. I perioderne 1968-1972, 1978-1979, 1981 og 1987-1990 deltog man i den tredjebedste række.

Ekstern kilde/henvisning 
 Aabenraa Boldklubs officielle hjemmeside

Fodboldklubber under DBU Jylland
Boldklub
Jean Bobet

Jean Bobet (født 22. februar 1930 i Saint-Méen-le-Grand, død 29. juli 2022) var en fransk landevejscykelrytter, som vandt Paris-Nice i 1955.

Referencer

Eksterne henvisninger 
 

Mandlige cykelryttere fra Frankrig
Søjle

Søjle er i arkitektur en fritstående, cylindrisk eller mangekantet stolpe.

Klassiske søjleordener

Søjleordener er et form- og proportionssystem fra antikken. Der findes fem ordener med søjler, kapitæler, arkitraver og gesimser afstemt efter hinanden.

Søjleordener:
 Dorisk orden
 Jonisk orden
 Korintisk orden
 Komposit orden
 Toscansk orden

Bygningsdele
Søjler og entablement
Jean-Pierre Munch

Jean-Pierre Munch (12. juni 1926 – 17. oktober 1996) var en fransk landevejscykelrytter fra Strasbourg som vandt Paris-Nice i 1953.

Eksterne henvisninger 

 Profil på cykelsiderne.net

Mandlige cykelryttere fra Frankrig
Maria station

Maria er en jernbanestation for Pågatåget mellem (Malmö-)Helsingborg og Ängelholm. Stationen ligger i det nordlige Helsingborg, ved Berga industriområde nær Mariastaden.

Helsingborg
Jernbanestationer i Sverige
Martin Henriksen (flertydig)

Flere personer bærer navnet Martin Henriksen:

 Martin Henriksen (født 25. januar 1980) – medlem af Folketinget.
 Martin Henriksen (stortingsmedlem) (født 5. januar 1979) - medlem af Stortinget.
 Martin Henriksen (fodboldspiller, født 1975) (født 23. maj 1975) – en dansk fodboldspiller (angreb).
 Martin Henriksen (fodboldspiller, født 1984) (født 9. april 1984) – en dansk fodboldspiller (forsvar).
The Mighty Boosh

The Mighty Boosh er en britisk kult-komedieserie skabt af komikerne Julian Barratt og Noel Fielding.

Generelt sagt handler serien om to venner Vince Noir (Noel Fielding) og Howard Moon (Julian Barratt), som tager på en række magiske og surrealistiske eventyr. Dette bliver ofte gjort i følgeskab med shamanen Naboo (Mike Fielding) og gorillaen Bollo (fra anden sæson spillet af Dave Brown). I flere forskellige roller ses den amerikanske komiker Rich Fulcher, nok bedst kendt for rollen som Bob Fossil, der blandt andet bestyrer den zoologiske have The Zoonivers i første sæson.

Der er indtil videre blevet lavet tre sæsoner af serien, som alle er blevet vist på den britiske tv-kanal BBC Three (den første sæson blev også vist på DR2). Oprindelig begyndte The Mighty Boosh som en række scene-shows, The Mighty Boosh (1998), Arctic Boosh (1999) og Auto Boosh (2000), der blev opført på diverse stand up-steder og mindre teatre. Senere blev det også et serie radiohørespil.

Stil 
The Mighty Boosh spiller meget på den surrealistiske humor, men blander den ofte med mere "konventionel" humor, så det sjældent går hen og bliver helt sort.

Etymologi 
Navnet The Mighty Boosh stammer fra Mike Fieldings spanske barndomsven, der kommenterede på Mikes krøllede hår som barn med udtrykket: "You've got a mighty bush!". Hans accent fik det til at lyde som "boosh" og dette fandt Noel for et meget passende navn til deres show.

Eksterne henvisninger 

 Den officielle The Mighty Boosh hjemmeside 
 
 The Mighty Boosh på BBC's comedy side

Sitcoms
Britiske tv-serier fra 2000'erne
Tv-programmer fra BBC
Morten Bech

Morten Bech eller Morten Beck har flere betydninger:

Personer 
 Morten Bech (fodboldspiller, født 1967) (født 26. marts 1967) – en dansk fodboldspiller (midtbane).
 Morten Bech (fodboldspiller, født 1984) (født 18. januar 1984) – en dansk fodboldspiller (midtbane).

 Morten Beck Sørensen (født 1. november 1983) – en dansk fodboldspiller (forsvar).
 Morten Beck Guldsmed (født 2. januar 1988) – en dansk fodboldspiller (angreb).
 Morten Beck (fodboldspiller, født 1994) (født 6. december 1994) - en dansk fodboldspiller (midtbane)
Bukowe-bakkerne

Bukowe Bakker () er bakker på Nordeuropæiske Lavland i det vestlige Polen, i zachodniopomorskie voivodskab. 

Den flod Oder i Szczecin (Stettin) byen er på vestig bakkers grænsen. Goleniów-sletten (polsk: Równina Policka) er på øst og Nedre Oderdal på vest og nord. 

Szmaragdowe Søen ligger i Bukowe Bakker i Szczecin.

På Bukowe Bakker er Bukowa Skoven, Szczecins bydele: Klucz og Podjuchy og landsbyer Binowo, Chlebowo (ved Gryfino), Żelisławiec, Kartno (ved Gryfino) og Glinna.

Se også
Szczecin
Warszewo-bakkerne
Nedre Oderdal
Goleniów-sletten      
Police-sletten      

Polens geografi
Szczecin
Goleniów-sletten

Goleniów Sletten () er en slette på Nordeuropæiske Lavland i det vestlige Polen i zachodniopomorskie voivodskab.

Se også
Goleniów
Bukowe-bakkerne
Warszewo-bakkerne
Nedre Oderdal
Police-sletten

Polens geografi
Szczecin
Figueirense Futebol Clube

Figueirense Futebol Clube, oftest omtalt bare som Figueirense, er en fodboldklub i Brasilien. Klubben hører hjemme i Florianópolis. Klubben blev grundlagt 12. juni 1921. Hjemmebanen hedder Orlando Scarpelli og har plads til 19.908 tilskuere. Klubben spiller i den brasilianske Série A.

Af berømte spillere som har spillet for klubben kan nævnes Valdo, Edmundo og Roberto Firmino

Fodboldklubber i Brasilien
Etableret i 1921